લાતુર: મહારાષ્ટ્રના લાતુર જિલ્લાની એક ઓઈલ મિલમાં ઝેરી ગેસના કારણે ગૂંગળાવાથી નવ લોકોનાં મોત થયાં છે. અહેવાલો અનુસાર આ દુર્ઘટના ઓઈલ મિલની ટેન્કની સફાઈ કરતી વખતે સર્જાઈ હતી. અધિકારીઓના જણાવ્યા પ્રમાણે લાતુરની કીર્તિ ઓઈલ મિલમાં એક ટેન્કને સાફ કરતી વખતે ઝેરી ગેસ લીક થતાં કેટલાક કામદારો બેભાન થઈ ગયા હતા, જેમનાં પાછળથી મોત થયાં હતાં. ફાયર બ્રિગેડ વિભાગના એક અધિકારીએ જણાવ્યું હતું કે ગઈ કાલે રાત્રે જ ટેન્કમાંથી બે વધુ શબ મળતાં આ દુર્ઘટનાનો આંક નવ થયો હતો.